section_heading: Mračni Znakonoše
paragraph_text: Izvorno jedan od Godwinovih dvobojnika koji su unajmljeni da pronađu Znakonoše, Bommer jest pripadnik plemena iz Južne Amerike koji čuvaju sveto tlo Nazca Linija (gdje obitavaju Prizemljeni Besmrtnici), i njegova motivacija da radi za Godwina jest da priskrbi svoje selo s hranom i namirnicama. Međutim, unatoč tome što je u početku odan Godwinu, kada otkrije da je Godwin uništio njegovo selo u svojim pokusima, okrene se protiv njega i razvije duboku srdžbu prema Godwinu, koja se nakon neuspjelog pokušaja atentata (kojeg je djelomice spriječio Yusei) pretvorio u očaj. Taj očaj je privukao pažnju Rudgera koji ga je oslobodio i pretvorio ga u Mračnog Znakonošu s grbom Orke. Nakon toga se obračunava s Crowom (koji je njega okrivio za uništenje sirotišta), koji ga je porazio i povratio mu razum. On i njegova obitelj su ponovno oživjeli nakon Godwinovog poraza, te se vraćaju sredinom druge sezone kao potporni likovi u dijelu gdje pomažu Jacku Atlasu u osvajanju moći Crvenog Nova Zmaja. Bommer koristi špil zvan Reaktori (engl. Reactor), strojevi koji reagiraju na protivnički potez, uništavaju njihove karte i dijele štetu, čije je glavno čudovište Leteća Utvrda NEBOLOM (engl. Flying Fortress SKY-FIRE). Kao Mračni Znakonoša koristi i Mračno Sinkro Čudovište - Mračni Nosač (engl. Dark Flattop) i njegov Prizemljeni Besmrtnik jest Chaku Challhua, baziran na Geoglifu Orke.